Ryggbøtter bæres med remmer, stropper eller rep over skuldrene. De er lagget i tre og har ovalt eller rundt tverrsnitt. To av stavene kan være tykkere eller lengre enn de andre, slik at de kan danne et feste for bæreremmene. På andre ryggbøtter kan bæreremmene være festet i jernringer i topp og bunn. I toppen kan de ha et fast lokk med hull og spuns, eller de kan være åpne med et tilhørende skinn til å binde over åpningen.